# ג'ון אדוארדס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ון אדוארדס

ג'ון אדוארדס (נולד ב10 ביוני 1953, בסנקה, דרום קרוליינה) – סנאטור ממדינת צפון קרוליינה, ומועמד המפלגה הדמוקרטית לתפקיד סגן נשיא ארצות הברית בבחירות שנת 2004.

גדל בעיירה קטנה בצפון קרוליינה (רובינס), אביו פועל טקסטיל ואמו מנהלת חנות עתיקות. היה הראשון ממשפחתו שהגיע ללימודים אקדמאים, וסיים משפטים באוניברסיטת צפון קרוליינה בצ'אפל היל. שם פגש את אשתו אליזבת. כעורך דין עסק בתביעות נזיקין של אזרחים קטנים כנגד חברות גדולות. כך צבר הון רב, ניסון ומוניטין כנואם וכן הכרה ברמה הלאומית.

ב1998 נבחר לסנאט, לאחר קרב קשה כנגד סנאטור רפובליקני מכהן, לוץ' פיירקלות' (Lauch Faircloth). בתקופת שירותו בסנאט שירת בועדות הבאות: ועדה לטיפול בעסקים קטנים, ועדה משפטית, ועדת החינוך, בריאות, עבודה ופנסיות וכן בועדה המיוחדת לענייני מודיעין. כן התבלט בהגנתו על הנשיא בדיוני ההדחה בעקבות פרשת מוניקה לווינסקי. בשנת 2000 כבר דובר בו כמועמד אפשרי לסגנות הנשיא לצדו של אל גור. תמך בהחלטה שאפשרה לנשיא בוש לצאת למלחמה בעיראק.

ב2002 עם פרישת הסנאטור הרפובליקן האולטרא-שמרן ג'סי הלמס הפך אדוארדס לסנאטור הבכיר של מדינתו.

בשנת 2001 החל את המרוץ לנשיאות. ב2003 הכריז באופן רשמי על כוונתו לרוץ בבחירות המקדימות לנשיאות, ובמקביל הודיע על כוונתו שלא לרוץ לכהונה נוספת לסנאט בבחירות 2004. במסגרת מסע הבחירות הדגיש את מוצאו הדרומי, את משפחתו קשת יום, את כך שלמד בחינוך הציבורי, ודיבר רבות על הצורך לצמצם פערים בחברה האמריקאית, תחת הסיסמה "היום יש שתי אמריקות", זו של העשירים וזו של העניים. אדוארדס הקפיד לקיים מסע בחירות "חיובי", ולהמנע מלתקוף בחריפות את המועמדים האחרים בכלל ואת ג'ון קרי בפרט.

תקופה רבה דישדש בסקרים, אולם בימים האחרונים לקראת אספות הבחירות באיווה בינואר 2004, מעמדו החל להשתפר, והוא הגיע לבסוף במפתיע למקום השני עם 32% לאחר ג'ון קרי שקיבל 38% ולפני הווארד דין שהוביל בבטחה בסקרים, אבל קיבל לבסוף רק 18% ולפני חבר הקונגרס ממיזורי דיק גפהארדט. הישג זה הוביל לשיפור מסוים במצבו גם בבחירות המקדימות בניו המפשייר, שם הגיע רביעי עם 12% מהקולות מעט אחרי ווסלי קלארק שזכה ב13%, ואחרי הווארד דין (מורמונט) וג'ון קרי (ממסצ'וסטס)השכנות שנצחונם היה צפוי. בהמשך הצליח לנצח בדרום קרוליינה, ולהגיע במקום שני חזק במספר מדינות חשובות נוספות ובכך נשאר המועמד הרציני האחרון שהתמודד מול קרי. לבסוף הוא התקשה לבדל את עצמו מקרי, והבוחרים העדיפו את הנסיון של קרי מול הקסם האישי של אדוארדס. אחרי שלא הצליח לזכות באף אחת מעשר ההתמודדויות ב"סופר טיוסדיי" ב2 במרץ הודיע על פרישתו מהמרוץ, והתייצבותו מאחורי מועמדותו של קרי.

ב-6 ביולי הכריז קרי כי הוא בחר באדוארדס לרוץ לצידו כמועמד לסגן נשיא.

## [עריכה] אתרים חיצוניים

אתר הבחירות של ג'ון אדוארדס

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%90%D7%93%D7%95%D7%90%D7%A8%D7%93%D7%A1.html

קטגוריה: חברי הסנאט של ארצות הברית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- فارسی
- Suomi
- Français
- Italiano
- Nederlands
- Norsk (bokmål)
- Polski
- Svenska
- Türkçe